
**M E S T O  N E M Š O V Á**

M E S T S K Ý Ú R A D

ul. Janka Palu 2/3, 914 41 Nemšová



# Konsolidované znenie Všeobecne záväzného nariadenia č. 4/2018 o rozsahu poskytovania sociálnych služieb, sume úhrady za sociálne služby, spôsob jej určenia a platenia v zriaďovateľskej pôsobnosti mesta Nemšová v znení VZN č. 8/2018, VZN č. 3/2019, VZN č. 3/2021, VZN č. 6/2021, VZN č. 8/2022, VZN č. 1/2023, VZN č. 3/2024, VZN č. 7/2024 a VZN č. 5/2025

* VZN 4/2018 schválené Mestským zastupiteľstvom v Nemšovej dňa 20. 06. 2018 uznesením č. 412, účinné od 07. 07. 2018
* VZN 8/2018 schválené Mestským zastupiteľstvom v Nemšovej dňa 06. 09. 2018 uznesením č. 442, účinné od 06. 10. 2018
* VZN 3/2019 schválené Mestským zastupiteľstvom v Nemšovej dňa 21. 11. 2019 uznesením č. 124, účinné od 01. 01. 2020
* VZN 3/2021 schválené Mestským zastupiteľstvom v Nemšovej dňa 18. 11. 2021 uznesením č. 351, účinné od 01. 01. 2021
* VZN 6/2021 schválené Mestským zastupiteľstvom v Nemšovej dňa 29. 12. 2021 uznesením č. 388, účinné od 15. 01. 2022
* VZN 8/2022 schválené Mestským zastupiteľstvom v Nemšovej dňa 19. 05. 2022 uznesením č. 417, účinné od 09. 06. 2022
* VZN 1/2023 schválené Mestským zastupiteľstvom v Nemšovej dňa 15.02. 2023 uznesením č. 29, účinné od 04. 03. 2023
* VZN 3/2024 schválené Mestským zastupiteľstvom v Nemšovej dňa 17.04.2024 uznesením č. 134, účinné od 08.05.2024
* VZN 7/2024 schválené Mestským zastupiteľstvom v Nemšovej dňa 11.12.2024 uznesením č. 213, účinné od 01.01.2025
* VZN 5/2025 schválené Mestským zastupiteľstvom v Nemšovej dňa 06.08.2025 uznesením č. 300, účinné od 01.09.2025

# M E S T O  N E M Š O V Á

na základe § 4 ods. 3, písm. p) a § 6 zákona č. 369/1990 Zb. o obecnom zriadení v znení neskorších predpisov a zákona č. 448/2008 Z. z. o sociálnych službách a o zmene a doplnení zákona   
č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (ďalej len „zákon o sociálnych službách“) vydáva pre územie mesta Nemšová toto:

# Všeobecne záväzné nariadenie č. 4/2018 o rozsahu poskytovania sociálnych služieb, sume úhrady za sociálne služby, spôsob jej určenia a platenia v zriaďovateľskej pôsobnosti mesta Nemšová.

# PRVÁ ČASŤ

# Úvod

**Článok 1**

**Úvodné ustanovenia**

1. Účelom tohto všeobecne záväzného nariadenia (ďalej len „VZN“) je v zmysle zákona   
   o sociálnych službách
2. definovanie druhu a foriem sociálnych služieb poskytovaných v zriaďovateľskej pôsobnosti mesta Nemšová (ďalej len „mesto“),
3. určenie spôsobu a stanovenie výšky úhrady za sociálne služby.
4. Mesto poskytuje prostredníctvom Centra sociálnych služieb (ďalej len „CSS“) tieto sociálne služby:
5. sociálne služby na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku (opatrovateľská služba, prepravná služba, zariadenie opatrovateľskej služby),
6. sociálne služby krízovej intervencie (útulok).
7. Sociálne služby poskytuje formou:
8. terénnou – v prirodzenom prostredí občana (domácnosť odkázaného občana),
9. pobytovou – celoročne (v zariadení sociálnych služieb).
10. Sociálne služby sú poskytované v rozsahu:
11. neurčitý čas,
12. určitý čas

**DRUHÁ ČASŤ**

**Konanie**

**Článok 2**

**Konanie vo veciach odkázanosti na sociálnu službu**

1. Konanie o odkázanosti na sociálnu službu pre poskytnutie/zabezpečenie sociálnych služieb podmienených odkázanosťou v zmysle zákona č. 448/2008 Z. z. v znení zákona č. 376/2024 Z. z. o integrovanej posudkovej činnosti a o zmene a doplnení zákonov vykonáva od 1.9.2025 miestne príslušný Úrad práce, sociálnych vecí a rodiny Slovenskej republiky (ďalej len „UPSVR“). Príslušný UPSVR je teda Správnym orgánom pre vytvorenie integrovaného posudku žiadateľovi (fyzickej osobe).
2. Zároveň sa menia stupne odkázanosti y doteraz I. až VI. na I. až V.

**TRETIA ČASŤ**

**Sociálne služby na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku**

**Článok 3**

**Opatrovateľská služba a výška úhrady**

1. Opatrovateľská služba je sociálna služba poskytovaná fyzickej osobe, ktorá:
2. je odkázaná na pomoc inej fyzickej osoby a jej stupeň odkázanosti je najmenej II. podľa prílohy č. 3 zákona o sociálnych službách, a
3. je odkázaná na pomoc pri úkonoch sebaobsluhy, úkonoch starostlivosti o svoju domácnosť   
   a základných sociálnych aktivitách podľa prílohy č. 4 zákona o sociálnych službách.
4. Podmienkou poskytovania opatrovateľskej služby je rozhodnutie o odkázanosti na sociálnu službu.
5. Opatrovateľská služba sa poskytuje terénnou formou – prednostne v domácnosti občana, počet dní a rozsah úkonov sa určuje v hodinách.
6. Opatrovateľská služba sa poskytuje aj bezodkladne, možno ju poskytovať aj pred nadobudnutím právoplatnosti rozhodnutia o odkázanosti na sociálnu službu v prípade, že je život alebo zdravie fyzickej osoby vážne ohrozené.
7. Opatrovateľská služba sa poskytuje na dobu počas splnenia podmienok trvania nároku na tento druh sociálnej služby.
8. Minimálny rozsah úkonov sebaobsluhy nesmie byť nižší ako je minimálny rozsah zodpovedajúci stupňu odkázanosti fyzickej osoby posúdený podľa prílohy č. 3 zákona o sociálnych službách. Občan môže pri uzatvorení zmluvy o poskytovaní opatrovateľskej služby požiadať, aby mu bola opatrovateľská služba poskytovaná v nižšom rozsahu na aký je odkázaný. Takto dohodnutý rozsah opatrovateľskej služby bude obsahom zmluvy o poskytovaní sociálnej služby uzatvorenej podľa § 74, ods. 7 zákona o sociálnych službách.
9. Poskytovanie opatrovateľskej služby pre viacerých občanov, žijúcich v spoločnej domácnosti,   
   sa upraví v zmluve o poskytovaní sociálnej služby po zohľadnení ich individuálnych potrieb.
10. Úhrada za opatrovateľskú službu sa určí podľa skutočného rozsahu hodín poskytovaných úkonov sebaobsluhy, úkonov starostlivosti o domácnosť a základných sociálnych aktivít v prepočte podľa počtu pracovných dní v mesiaci, v ktorom sa opatrovateľská služba poskytla.
11. Výška úhrady za opatrovateľskú službu je stanovená v sume 2,10 € za jednu hodinu. V prípade poskytovania opatrovateľskej služby prostredníctvom projektu – Podpora opatrovateľskej služby je výška úhrady v sume 2,10 € za jednu hodinu.
12. V prípade že žiadateľ o opatrovateľskú službu žiada o pomocné upratovacie služby ako napr. umývanie okien, prášenie kobercov, upratovanie po maľovaní, celkové upratanie bytu, ktoré nie sú špecifikované v Čl. 4 tohto VZN je výška úhrady stanovená v sume 4,00€ za 1 hodinu.
13. Celková úhrada za opatrovateľskú službu sa zaokrúhľuje na najbližší euro cent nadol.
14. Úhrada za poskytnutú službu sa zaplatí v hotovosti, alebo poštovou poukážkou, alebo prevodom na účet za kalendárny mesiac, v ktorom sa služba poskytovala, najneskôr však do pätnásteho dňa aktuálneho kalendárneho mesiaca.

**Článok 4**

**Rozsah úkonov opatrovateľskej služby**

Rozsah úkonov sebaobsluhy, úkonov starostlivosti o svoju domácnosť a základných sociálnych aktivít podľa prílohy č. 4 zákona o sociálnych službách je nasledovný:

1. **Sebaobslužné úkony**
2. Hygiena:
3. osobná hygiena - hygienická starostlivosť o jednotlivé časti tela: ruky, tvár, zuby, nechty (holenie, česanie, umývanie, make-up, odličovanie, strihanie nechtov na rukách a na nohách, aplikácia krémov, mastí, prípadne medikamentov)
4. celkový kúpeľ – hygienická starostlivosť o celé telo vo vani, prípadne v sprche s umytím vlasov (celkový kúpeľ sa vykonáva vždy vo vani, alebo v sprchovom kúte).
5. Stravovanie a dodržiavanie pitného režimu:
6. porciovanie stravy,
7. obsluha (prinesenie stravy a nápoja na dosah klienta)
8. kŕmenie a pomoc pri pití.
9. Vyprázdňovanie močového mechúra a hrubého čreva:
10. sprievod na toaletu,
11. pomoc pri vyzliekaní, obliekaní,
12. účelná očista po toalete,
13. sprievod z toalety,
14. podanie podložnej misy, močovej fľaše s následným očistením podložnej misy (fľaše),
15. ochrana osobnej a posteľnej bielizne pred znečistením (nasadenie a výmena plienky).
16. Obliekanie, vyzliekanie:
17. výber oblečenia (rozpoznanie jeho správneho vrstvenia a farieb),
18. obliekanie, obúvanie,
19. vyzliekanie, vyzúvanie.
20. Mobilita, motorika:
21. sprievod pri chôdzi (chôdza po rovine, po schodoch),
22. pomoc pri vstávaní z lôžka, pomoc pri líhaní na lôžko,
23. polohovanie,
24. pomoc pri manipulácii s predmetmi (napríklad pri uchopení lyžičky, zapínaní gombíkov),
25. obsluha a premiestňovanie predmetov dennej potreby.
26. Dodržiavanie liečebného režimu
27. nákup liekov, podávanie liekov a aplikácia mastí,
28. kontrola glykémie glukomerom,
29. odmeranie krvného tlaku, pulzu a telesnej teploty,
30. aplikácia liečiva subkutánne (napríklad inzulínu),
31. polohovanie,
32. **Úkony starostlivosti o svoju domácnosť**
33. nákup potravín a iného drobného spotrebného tovaru,
34. príprava jedla, varenie, zohrievanie jedla,
35. donáška jedla do domu,
36. umytie riadu,
37. bežné upratovanie v domácnosti,
38. obsluha bežných domácich spotrebičov,
39. starostlivosť o prádlo (pranie, žehlenie)
40. starostlivosť o lôžko,
41. vynášanie drobného odpadu do zbernej smetnej nádoby,
42. donáška uhlia, donáška dreva, vynesenie popola, donáška vody, kúrenie vo vykurovacích telesách a ich čistenie,
43. ďalšie jednoduché úkony spojené s prevádzkou a udržiavaním domácnosti (administratívne úkony spojené s vedením domácnosti, napríklad zabezpečenie úhrady platieb).
44. **Základné sociálne aktivity**
45. sprievod:
46. na lekárske vyšetrenie,
47. na vybavenie úradných záležitostí,
48. do školy, zo školy, do zamestnania a zo zamestnania,
49. pri záujmových činnostiach,
50. predčítanie pre fyzickú osobu, ktorá je nevidiaca alebo prakticky nevidiaca najmä pri vybavovaní úradných záležitostí, pri vybavovaní úradnej a osobnej korešpondencie a pri nakupovaní,
51. tlmočenie
52. pre fyzickú osobu, ktorá je nepočujúca alebo fyzickú osobu, ktorá má ťažkú obojstrannú nedoslýchavosť, najmä pri vybavovaní úradných záležitostí, pri návšteve lekára, pri záujmových činnostiach,
53. pre fyzickú osobu, ktorá je hluchoslepá, najmä pri vybavovaní úradných záležitostí, pri vybavovaní úradnej a osobnej korešpondencie a pri nakupovaní, pri návšteve lekára, pri záujmových činnostiach.
54. **Dohľad**
55. určenom čase
56. nepretržitý dohľad.

**Článok 5**

**Okruh osôb, ktorým nemožno poskytnúť opatrovateľskú službu**

1. Opatrovateľskú službu nemožno poskytnúť fyzickej osobe:
2. ktorej sa poskytuje celoročná pobytová sociálna služba,
3. ktorá je opatrovaná fyzickou osobou, ktorej sa poskytuje peňažný príspevok na opatrovanie, podľa zákona č. 447/2008 Z.z. o peňažných príspevkoch na kompenzáciu ťažkého zdravotného postihnutia, v znení neskorších predpisov. (ďalej len zákon č. 447/2008 Z.z.) ak zákon o sociálnych službách neustanovuje inak,
4. ktorej sa poskytuje peňažný príspevok na osobnú asistenciu, podľa zákona č. 447/2008 Z. z.,
5. ktorej je nariadená karanténa pre podozrenie z nákazy prenosnou chorobou a pri ochorení touto nákazou.
6. Ustanovenie odseku 1 tohto článku písm. b) sa nepoužije ak:
7. sa fyzickej osobe vykonávajúcej opatrovanie poskytuje ústavná zdravotná starostlivosť v zdravotníckom zariadení,
8. sa fyzickej osobe vykonávajúcej opatrovanie poskytuje odľahčovacia služba,
9. sa fyzickej osobe, ktorá je opatrované fyzickou osobou, ktorej sa poskytuje peňažný príspevok na opatrovanie podľa zákona č. 447/2008 Z. z.,
10. sa poskytuje opatrovateľská služba v rozsahu najviac 8 hodín mesačne.

**Článok 6**

**Zariadenie opatrovateľskej služby**

1. V Zariadení opatrovateľskej služby sa poskytuje sociálna služba na určitý čas plnoletej fyzickej osobe, ktorá je odkázaná na pomoc inej fyzickej osoby podľa prílohy č. 3 zákona o sociálnych službách (stupeň odkázanosti II až VI), ak jej nemožno poskytnúť terénnu opatrovateľskú službu.
2. V zariadení opatrovateľskej služby sa :
3. poskytuje: - pomoc pri odkázanosti na pomoc inej fyzickej osoby,

- sociálne poradenstvo (základné a špecializované),

- sociálna rehabilitácia,

- ubytovanie,

- stravovanie,

- upratovanie, pranie, žehlenie a údržba bielizne a šatstva.

1. utvárajú podmienky na úschovu cenných vecí.
2. zabezpečuje sa ošetrovateľská starostlivosť.

**Článok 7**

**Výška úhrady za poskytovanú sociálnu službu v zariadení opatrovateľskej služby**

1. Prijímateľ sociálnej služby je povinný platiť úhradu za sociálnu službu v sume určenej poskytovateľom sociálnej služby, v súlade s týmto VZN.
2. Suma úhrady za sociálne služby musí obsahovať sumu úhrady za odborné činnosti, obslužné činnosti a ďalšie činnosti.
3. Prijímateľ sociálnej služby je povinný platiť úhradu za tieto činnosti:
4. odborné činnosti - pomoc pri odkázanosti na pomoc inej fyzickej osoby,
5. obslužné činnosti - ubytovanie,

- stravovanie,

- upratovanie, pranie, žehlenie a údržba bielizne a šatstva.

1. Výška úhrady za pomoc pri odkázanosti fyzickej osoby na pomoc inej fyzickej osoby je stanovená pre stupne odkázanosti II. až VI. a prijímateľ platí úhradu pri úkonoch sebaobsluhy na deň a prijímateľa v zariadení vo výške 0,00 Eur.
2. Výška úhrad za ubytovanie je stanovená nasledovne:

Dvoj-lôžková izba ...................................... 14,00 Eur/osoba/deň

Jedno- lôžková izba ..................................... 15,50 Eur/osoba/deň

V tejto sadzbe sú zahrnuté výdavky za užívanie podlahovej plochy obytnej miestnosti, príslušenstva, spoločných priestorov, prevádzkového zariadenia obytnej miestnosti a príslušenstva spoločných priestorov a vecné plnenia spojené s bývaním.

1. Výška úhrady za stravovanie je stanovená nasledovne:

a) Racionálna celodenná strava 9,12 € s DPH/deň v členení:

raňajky 0,90 €

desiata 0,48 €

obed 4,17 €

olovrant 0,48 €

večera 3,09 €

b) Diabetická strava 10,13 € s DPH/deň v členení

raňajky 0,90 €

desiata 0,60 €

obed 4,17 €

olovrant 0,60 €

večera 3,09 €

druhá večera 0,77 €

c) Bezlepková (celiatická) diéta 10,37 € s DPH/deň v členení

raňajky 0,90 €

desiata 0,60 €

obed 4,76 €

olovrant 0,60 €

večera 3,51 €

d) Histamínová (HIT) diéta 10,37 € s DPH/deň v členení

raňajky 0,90 €

desiata 0,60 €

obed 4,76 €

olovrant 0,60 €

večera 3,51 €

e) Bezlaktózová (bezmliečna) diéta 10,37 € s DPH/deň v členení

raňajky 0,90 €

desiata 0,60 €

obed 4,76 €

olovrant 0,60 €

večera 3,51 €

Výška úhrady za stravovanie za mesiac sa určuje podľa počtu odobratých jedál v príslušnom kalendárnom mesiaci.

1. Výška úhrady za upratovanie, pranie, žehlenie a údržbu bielizne je stanovená na 0,00 Eur/deň.
2. Výška úhrady za služby poskytované v zariadení opatrovateľskej služby sa v kalendárnom mesiaci určuje ako násobok dennej sadzby úhrady a počtu kalendárnych dní v príslušnom mesiaci.
3. Prijímateľ sociálnych služieb neplatí úhradu za poskytované služby v čase jeho neprítomnosti, okrem úhrady za ubytovanie, ak voľné miesto nie je na prechodný čas obsadené inou fyzickou osobou a prijímateľ a poskytovateľ sociálnej služby sa nedohodnú inak. Za deň neprítomnosti prijímateľa sociálnej služby v zariadení opatrovateľskej služby sa považuje každý deň, počas ktorého sa prijímateľ sociálnej služby v zariadení opatrovateľskej služby nezdržuje celých 24 hodín.
4. Prijímateľ sociálnej služby, ktorý bol umiestnený v zariadení opatrovateľskej služby ako „samoplatca“ (podľa § 51a zákona o sociálnych službách) bude platiť plnú výšku ekonomicky oprávnených nákladov. Mesto Nemšová zverejňuje na webovom sídle: css-nemsova.sk priemerné ekonomicky oprávnené náklady v zmysle zákona č. 448/2008 Z. z., §72, ods. 20 najneskôr do konca februára príslušného rozpočtového roka. V tomto prípade sa nevykonáva posudková činnosť.
5. Výška úhrady za ďalšie činnosti na deň a prijímateľa v zariadení je stanovená vo výške   
   0,00 Eur.
6. Neprítomnosťou v zariadení sa rozumie pobyt prijímateľa v zdravotníckom zariadení alebo iný dôvod (neprítomnosť na základe vopred oznámenej neprítomnosti). V týchto prípadoch prijímateľ platí v plnej výške len úhradu za ubytovanie.
7. Poskytnutie služieb v dôsledku svojvoľného zavinenia a porušenia domáceho poriadku pod vplyvom alkoholu, omamných a psychotropných látok:

a) očistenie (upratanie) akéhokoľvek priestoru v areáli CSS Nemšová znečisteného

dôsledkom správania a konania pod vplyvom alkoholu, omamných a

psychotropných látok: ............................................................................ **5,00 €**

b) okúpanie klienta znečisteného následkom požitia

alkoholu omamných a psychotropných látok: ............................................. **5,00 €**

c) vyčistenie odevu klienta znečisteného následkom požitia alkoholu omamných a

psychotropných látok: .................................................................................. **5,00 €**

Toto konanie prijímateľa sociálnej služby bude zaznamenané v knihe sociálneho hlásenia CSS Nemšová.

1. Výška úhrady za úschovu cenných vecí je v sume 10,00,- € za uschované veci v zmysle zmluvy o úschove cenných vecí a táto zmluva sa uzatvára na dobu určitú, na ktorej sa obe strany dohodli. Zmluvné strany sa dohodli, že v prípade predĺženia tejto zmluvy v dôsledku zabezpečenia pokračovania úschovy na ďalšie obdobie, bude odplata na toto ďalšie obdobie vo výške 10,00,- € (slovom desať €).

Stanovená výška úhrady predstavuje čiastočnú návratnosť nákladov, spojených s nutnou administratívou, vytvorením podmienok, ochranou, poistením a správou uschovaných cenných vecí. Poskytovateľ sociálnej služby vypracuje vlastné usmernenie k zabezpečeniu podmienok na úschovu cenných vecí.

**Článok 8**

**Žiadosť o zabezpečenie poskytovania sociálnej služby   
a Zmluva o poskytovaní sociálnej služby**

1. Mesto ako poskytovateľ sociálnej služby poskytuje sociálnu službu na základe zmluvy o poskytovaní sociálnej služby.
2. Zmluva o  poskytovaní sociálnej služby musí byť uzatvorená písomne a spôsobom, ktorý je pre prijímateľa sociálnej služby zrozumiteľný.
3. Žiadateľ o poskytovanie sociálnej služby podá písomnú žiadosť o  z a b e z p e č e n i e poskytovania sociálnej služby na meste Nemšová, prostredníctvom organizačnej zložky CSS Nemšová.
4. Žiadosť obsahuje:

* meno a priezvisko žiadateľa – fyzickej osoby, ktorej sa má poskytovať sociálna služba
* dátum narodenia a adresa pobytu,
* druh sociálnej služby, ktorá sa má poskytovať,
* formu sociálnej služby, ktorá sa má poskytovať v zariadení,
* potvrdenie o príjme za predchádzajúci kalendárny rok,
* doklady o majetkových pomeroch,
* deň začatia poskytovania sociálnej služby a čas poskytovania sociálnej služby,
* iné doklady, ktoré sú podkladom na uzatvorenie zmluvy.

1. Zmluva o  poskytovaní sociálnej služby musí obsahovať ustanovenia podľa § 74 ods. 7 zákona o sociálnych službách, ktorými sú:
2. označenie zmluvných strán
3. druh poskytovania sociálnej služby,
4. vecný rozsah sociálnej služby (odborné, obslužné, ďalšie činnosti) a formu poskytovania sociálnej služby (ambulantná, terénna, pobytová),
5. počet odoberaných jedál,
6. deň začatia poskytovania sociálnej služby,
7. čas poskytovania sociálnej služby,
8. miesto poskytovania sociálnej služby,
9. sumu úhrady za sociálnu službu, spôsob jej určenia a spôsob jej platenia,
10. sumu úhrady za sociálnu službu po uplatnení garancie zostatku príjmu a spôsob jej určenia, podmienky jej vrátenia, podmienky jej zúčtovania a lehotu na jej zúčtovanie,
11. podmienky zvyšovania sumy úhrady za sociálnu službu.
12. dôvody jednostrannej výpovede zmluvy,
13. sumu nezaplatenej úhrady za sociálnu službu.
14. V zmluve o poskytovaní sociálnej služby sa môžu dohodnúť aj ďalšie náležitosti podľa druhu sociálnej služby.
15. Ak osoba odmietne uzatvoriť zmluvu o poskytovaní sociálnej služby, povinnosť mesta ako poskytovateľa poskytnúť sociálnu službu sa považuje za splnenú,
16. Ak sa zmenia skutočnosti, ktoré sú predmetom zmluvy o poskytovaní sociálnej služby, zmenia sa tieto skutočnosti dodatkom k zmluve o poskytovaní sociálnej služby.
17. Ak sa zmenia skutočnosti rozhodujúce na určenie sumy úhrady za sociálnu službu a platenia úhrady podľa tohto VZN, poskytovateľ sociálnej služby a prijímateľ sociálnej služby sú povinní uzatvoriť dodatok k zmluve o poskytovaní sociálnej služby.
18. Prijímateľ sociálnej služby môže jednostranne vypovedať zmluvu o poskytovaní sociálnej služby kedykoľvek aj bez uvedenia dôvodu, pričom výpovedná lehota nesmie byť dlhšia ako 30dní.
19. CSS Nemšová ako poskytovateľ sociálnej služby môže jednostranne vypovedať zmluvu o poskytovaní sociálnej služby, ak:
20. prijímateľ sociálnej služby hrubo porušuje povinnosti vyplývajúce zo zmluvy o poskytovaní sociálnej služby najmä tým, že hrubo porušuje dobré mravy, čím narúša občianske spolužitie alebo nezaplatí dohodnutú úhradu za sociálnu službu, alebo platí len časť dohodnutej úhrady a dlžná suma presiahne trojnásobok dohodnutej mesačnej úhrady, pri poskytovaní opatrovateľskej služby sa za porušenie povinnosti vyplývajúcej zo zmluvy považuje aj hrubé porušenie dobrých mravov, ktoré narúša občianske spolužitie, ktorého sa dopustí manžel, manželka, rodič alebo plnoleté dieťa prijímateľa tejto sociálnej služby vo vzťahu k pracovníkovi opatrovateľskej služby,
21. prijímateľ sociálnej služby neuzatvorí dodatok k zmluve o poskytovaní sociálnej služby podľa ods. 8) tohto článku,
22. prevádzka zariadenia je podstatne obmedzená alebo je zmenený účel poskytovania sociálnej služby tak, že zotrvanie na zmluve o poskytovaní sociálnej služby by pre poskytovateľa sociálnej služby znamenalo zrejmú nevýhodu,
23. mesto rozhodne o zániku odkázanosti fyzickej osoby na sociálnu službu.

CSS Nemšová je povinné doručiť prijímateľovi sociálnej služby písomnú výpoveď s uvedením dôvodu výpovede. Výpovedná lehota je 30 dní.

1. Na vzťahy neupravené týmto VZN vo veci poskytovania sociálnej služby sa primerane použijú ustanovenia zákona o sociálnych službách.

**Článok 9**

**Vymedzenie pojmu prepravná služba a okruhu oprávnených osôb**

1. Prepravná služba je sociálna služba poskytovaná fyzickej osobe s ťažkým zdravotným postihnutím odkázanej na individuálnu prepravu osobným motorovým vozidlom alebo fyzickej osobe s nepriaznivým zdravotným stavom s obmedzenou schopnosťou pohybu po rovine alebo po schodoch a obmedzenou schopnosťou orientácie.
2. Prepravná služba má riešiť spoločenskú potrebu zabezpečenia integrácie občanov s ťažkým zdravotným postihnutím odkázaných na individuálnu prepravu, tiež ju možno poskytovať fyzickým osobám s nepriaznivým zdravotným stavom ovplyvňujúcim ich mobilitu a orientáciu (to znamená, že prepravnú službu môžu využívať aj fyzické osoby, ktoré majú problémy s mobilitou len krátkodobo, dočasne) v súlade s požiadavkou účelnosti, adresnosti a efektívnosti poskytnutia pomoci.
3. Občan je spravidla odkázaný na individuálnu prepravu, ak nie je schopný
4. premiestniť sa k vozidlu verejnej hromadnej dopravy osôb a k prostriedku železničnej dopravy a späť rovnakým spôsobom ako zdravý občan,
5. nastupovať do vozidla verejnej hromadnej dopravy osôb a do prostriedku železničnej dopravy, udržať sa v ňom počas jazdy a vystupovať z vozidla verejnej hromadnej dopravy osôb a z prostriedku železničnej dopravy rovnakým spôsobom ako zdravý občan alebo
6. zvládnuť z dôvodu ťažkého zdravotného postihnutia resp. nepriaznivého zdravotného stavu inú situáciu vo vozidle verejnej hromadnej dopravy osôb a v prostriedku železničnej dopravy.

**Konanie**

1. Odkázanosť na individuálnu prepravu osobným motorovým vozidlom sa preukazuje posudkom vydaným úradom práce, sociálnych vecí a rodiny na účely kompenzácie sociálnych dôsledkov ťažkého zdravotného postihnutia podľa zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov
2. Nepriaznivý zdravotný stav fyzická osoba preukazuje potvrdením príslušného lekára
3. Občan, ktorému sa poskytuje prepravná služba, je povinný písomne oznámiť mestu Nemšová do ôsmich dní zmeny v skutočnostiach rozhodujúcich na trvanie odkázanosti na prepravnú službu a zmeny v príjmových pomeroch a majetkových pomeroch rozhodujúcich na určenie sumy úhrady za prepravnú službu.

**Evidencia o poskytovaní prepravnej služby**

1. Mesto Nemšová pri poskytovaní prepravnej služby občanovi vedie nasledovnú evidenciu :

1. meno a priezvisko prepravovanej osoby,
2. trvalý alebo prechodný pobyt prepravovanej osoby,
3. dátum poskytnutia prepravnej služby,
4. dĺžka prepravnej vzdialenosti,
5. trasa (od miesta prepravy do cieľa prepravy),
6. cieľ prepravy,
7. výška stanovenej úhrady,
8. skutočne zaplatená úhrada,
9. časť nezaplatenej úhrady.
10. Evidencia sa vedie samostatne za každého prepravovaného občana a na konci kalendárneho mesiaca sa urobí sumár za všetky prepravované osoby.

**Spôsob určenia úhrady, výška úhrady a spôsob platenia úhrady za prepravnú službu**

1. Občan je povinný platiť úhradu za prepravnú službu v sume určenej VZN.
2. Úhrada za prepravnú službu v kalendárnom mesiaci sa určí ako súčin dĺžky prepravnej vzdialenosti a výšky úhrady za 1 kilometer prepravnej vzdialenosti.
3. Výška úhrady za 1 km prepravnej vzdialenosti je : 0,50 eur/1 km, to neplatí pri jednorazovom výjazde v rámci mesta Nemšová, kedy úhrada za takýto výjazd predstavuje sumu 4,00 eur/výjazd.
4. Celková úhrada za prepravnú službu sa zaokrúhľuje na celé eurá nadol.
5. Úhradu za prepravnú službu platí občan priamou platbou v deň poskytnutia prepravnej služby vodičovi, ktorý mu vydá potvrdenie, na ktorom musí byť uvedené :
6. meno a priezvisko oprávnenej osoby,
7. trvalý alebo prechodný pobyt oprávnenej osoby,
8. dátum poskytnutia prepravnej služby,
9. dĺžka prepravnej vzdialenosti,
10. výška úhrady.
11. Ak je osobou odkázanou na prepravnú službu občan, ktorý je držiteľom preukazu ZŤP so sprievodcom, jeho sprievodca úhradu neplatí.

**ŠTVRTÁ ČASŤ**

**Sociálne služby krízovej intervencie**

**Článok 10**

**Útulok**

1. V útulku sa poskytuje sociálna služba fyzickej osobe, ktorá nemá zabezpečené nevyhnutné podmienky na uspokojovanie základných životných potrieb, a ktorá nemá zabezpečené ubytovanie, alebo nemôže doterajšie ubytovanie užívať.
2. V útulku sa poskytuje:
3. ubytovanie na určitý čas,
4. sociálne poradenstvo (základné a špecializované)
5. pomoc pri uplatňovaní práv a právom chránených záujmov,
6. pracovná terapia,
7. nevyhnutné ošatenie a obuv.
8. V útulku sa utvárajú podmienky na:

- vykonávanie nevyhnutnej základnej osobnej hygieny,

- prípravu stravy, výdaj stravy, výdaj potravín,

- pranie, žehlenie a údržbu bielizne a šatstva,

- záujmovú činnosť.

1. CSS poskytuje sociálnu službu v útulku oddelene pre jednotlivcov a oddelene pre rodiny s dieťaťom alebo jednotlivcom s dieťaťom.

**Článok 11**

**Výška úhrady za poskytovanú sociálnu službu v útulku**

1. Prijímateľ sociálnej služby je povinný platiť úhradu za sociálnu službu v sume určenej poskytovateľom sociálnej služby, v súlade s týmto VZN.
2. Mesačné úhrady za sociálne služby poskytované v útulku sú nasledovné:

2 lôžková izba

(obsadená 1 klientom) 165,00 €/mesiac/osoba

(obsadená 2-mi klientmi) 115,00 €/mesiac/osoba

1. Mesačné úhrady za sociálne služby poskytované v prípade, že klient nespĺňa podmienky článku 6 ods. 1 a článku 10 ods. 1 a v zariadení sú voľné ubytovacie kapacity sú nasledovné:

1 lôžková izba 180,00 €/mesiac/osoba

2 lôžková izba

(obsadená 1 klientom) 200,00 €/mesiac/osoba

(obsadená 2 klientmi) 150,00 €/mesiac/osoba

4. Poskytnutie služieb v dôsledku svojvoľného zavinenia a porušenia domáceho poriadku pod

vplyvom alkoholu, omamných a psychotropných látok:

a) očistenie (upratanie) akéhokoľvek priestoru v areáli CSS Nemšová znečisteného

dôsledkom správania a konania pod vplyvom alkoholu, omamných a

psychotropných látok: ..................................................................................... **5,00 €**

b) okúpanie klienta znečisteného následkom požitia

alkoholu omamných a psychotropných látok: ..................................................... **5,00 €**

c) vyčistenie odevu klienta znečisteného následkom

požitia alkoholu omamných a psychotropných látok: .......................................... **5,00 €**

Toto konanie prijímateľa sociálnej služby bude zaznamenané v knihe sociálneho hlásenia CSS Nemšová.

**PIATA ČASŤ**

**Článok 12**

**Povinnosti prijímateľa sociálnej služby**

1. Prijímateľ sociálnej služby je povinný písomne oznámiť Mestu Nemšová, prostredníctvom

organizačnej zložky CSS Nemšová do 8 dní zmeny v skutočnostiach rozhodujúcich na trvanie

odkázanosti na sociálnu službu a poskytovateľovi sociálnej služby zmeny v príjmových

a majetkových pomeroch rozhodujúcich na určenie sumy úhrady za sociálnu službu.

2. Prijímateľ sociálnej služby a fyzické osoby uvedené v § 73 ods. 10 zákona o sociálnych službách

sú povinní poskytovateľovi sociálnej služby oznámiť výšku svojich príjmov a čestným vyhlásením

preukázať výšku úspor a hodnotu majetku, ohlásiť zmeny vo výške príjmu, úspor a zmeny

v hodnote majetku, ktoré sú rozhodujúce na platenie úhrady za sociálnu službu a umožniť znalcovi

vykonať obhliadku majetku a predložiť doklady týkajúce sa majetku. Ak prijímateľ sociálnej

služby a fyzické osoby uvedené v § 73 ods. 10 zákona o sociálnych službách nesplnia povinnosti

podľa prvej vety, § 73 ods. 1 až 8 a10 zákona o sociálnych službách sa na účely platenia úhrady za

sociálnu službu nepoužije.

**ŠIESTA ČASŤ**

**Spoločné, prechodné, zrušovacie a záverečné ustanovenia**

**Článok 13**

**Spoločné ustanovenia**

1. Poskytovateľ sociálnej služby je povinný chrániť osobné údaje získané za účelom určenia výšky za poskytované sociálne služby v zmysle zákona NR SR č. 18/2018 Z. z. o ochrane osobných údajov v platnom znení.
2. Pri poskytovaní sociálnych služieb a stanovovaní úhrad za poskytovanú sociálnu službu sa primerane použije zákon o sociálnych službách, zákon č. 71/1967 Zb. o správnom konaní v znení neskorších zmien a doplnkov, zákon č. 36/2005 Z. z. o rodine v znení neskorších zmien a doplnkov, zákon č. 18/1996 Z. z. o cenách v znení neskorších zmien a doplnkov, zákon   
   č. 369/1990 Zb. o obecnom zriadení v znení neskorších zmien a doplnkov, Občiansky zákonník.
3. Pri určení výšky úhrady za poskytovanie sociálnych služieb sa musí rešpektovať aj právna ochrana občana pred uplatnením úhrady neprimeranej jeho príjmu, majetku a rodinných pomerov ustanovená zákonom.

**Článok 14**

**Záverečné ustanovenia**

1. Právne vzťahy neupravené týmto VZN sa upravujú príslušnými ustanoveniami zákona   
   č. 448/2008 Z. z., Občianskeho zákonníka a príslušnými ustanoveniami ostatných súvisiacich platných právnych predpisov.
2. Kontrolu dodržiavania tohto VZN vykonáva príslušná komisia mestského zastupiteľstva v Nemšovej, hlavný kontrolór a zamestnanci mesta Nemšová poverení vykonávať kontrolu v zmysle platných právnych predpisov.
3. Dňom účinnosti tohto VZN sa zrušujú:
4. Všeobecne záväzné nariadenie č. 6/2015 o rozsahu poskytovania sociálnych služieb, o spôsobe a výške úhrad za sociálne služby v zriaďovateľskej pôsobnosti Mesta Nemšová.
5. Všeobecne záväzné nariadenie č. 12/2015, ktorým sa mení VZN č. 6/2015 o rozsahu poskytovania sociálnych služieb, o spôsobe a výške úhrad za sociálne služby v zriaďovateľskej pôsobnosti Mesta Nemšová.
6. Všeobecne záväzné nariadenie Mesta Nemšová č. 4/2018 o rozsahu poskytovaných sociálnych služieb, sume úhrady za sociálne služby, spôsob jej určenia a platenia v zriaďovateľskej pôsobnosti mesta Nemšová bolo schválené na zasadnutí Mestského zastupiteľstva v Nemšovej dňa 20.06.2018 a nadobúda účinnosť 05.07.2018.
7. Všeobecne záväzné nariadenie Mesta Nemšová č. 8/2018, ktorým sa mení všeobecne záväzné nariadenie Mesta Nemšová č. 4/2018 o rozsahu poskytovaných sociálnych služieb, sume úhrady za sociálne služby, spôsob jej určenia a platenia v zriaďovateľskej pôsobnosti mesta Nemšová bolo schválené na zasadnutí Mestského zastupiteľstva v Nemšovej dňa 19.09.2018 a nadobúda účinnosť 06.10.2018.
8. Všeobecne záväzné nariadenie Mesta Nemšová č. 3/2019, ktorým sa mení všeobecne záväzné nariadenie Mesta Nemšová č. 4/2018 o rozsahu poskytovaných sociálnych služieb, sume úhrady za sociálne služby, spôsob jej určenia a platenia v zriaďovateľskej pôsobnosti mesta Nemšová bolo schválené na zasadnutí Mestského zastupiteľstva v Nemšovej dňa 21.11.2019 a nadobúda účinnosť 01.01.2020.
9. Všeobecne záväzné nariadenie Mesta Nemšová č. 3/2021, ktorým sa mení všeobecne záväzné nariadenie Mesta Nemšová č. 4/2018 o rozsahu poskytovaných sociálnych služieb, sume úhrady za sociálne služby, spôsob jej určenia a platenia v zriaďovateľskej pôsobnosti mesta Nemšová bolo schválené na zasadnutí Mestského zastupiteľstva v Nemšovej dňa 18.11.2021 a nadobúda účinnosť 01.01.2021.
10. Všeobecne záväzné nariadenie Mesta Nemšová č. 6/2021, ktorým sa mení všeobecne záväzné nariadenie Mesta Nemšová č. 4/2018 o rozsahu poskytovaných sociálnych služieb, sume úhrady za sociálne služby, spôsob jej určenia a platenia v zriaďovateľskej pôsobnosti mesta Nemšová bolo schválené na zasadnutí Mestského zastupiteľstva v Nemšovej dňa 29.12.2021 a nadobúda účinnosť 15.01.2022.
11. Všeobecne záväzné nariadenie Mesta Nemšová č. 8/2022, ktorým sa mení všeobecne záväzné nariadenie Mesta Nemšová č. 4/2018 o rozsahu poskytovaných sociálnych služieb, sume úhrady za sociálne služby, spôsob jej určenia a platenia v zriaďovateľskej pôsobnosti mesta Nemšová bolo schválené na zasadnutí Mestského zastupiteľstva v Nemšovej dňa 19.05.2022 a nadobúda účinnosť 09.06.2022.

10.Všeobecne záväzné nariadenie Mesta Nemšová č. 1/2023, ktorým sa mení všeobecne záväzné nariadenie Mesta Nemšová č. 4/2018 o rozsahu poskytovaných sociálnych služieb, sume úhrady za sociálne služby, spôsob jej určenia a platenia v zriaďovateľskej pôsobnosti mesta Nemšová bolo schválené na zasadnutí Mestského zastupiteľstva v Nemšovej dňa 15.02.2023 a nadobúda účinnosť 04.03.2023.

11. Všeobecne záväzné nariadenie Mesta Nemšová č. 3/2024, ktorým sa mení všeobecne záväzné nariadenie Mesta Nemšová č. 4/2018 o rozsahu poskytovaných sociálnych služieb, sume úhrady za sociálne služby, spôsob jej určenia a platenia v zriaďovateľskej pôsobnosti mesta Nemšová bolo schválené na zasadnutí Mestského zastupiteľstva v Nemšovej dňa 17.04.2024 a nadobúda účinnosť 08.05.2024.

12. Všeobecne záväzné nariadenie Mesta Nemšová č. 7/2024, ktorým sa mení všeobecne záväzné nariadenie Mesta Nemšová č. 4/2018 o rozsahu poskytovaných sociálnych služieb, sume úhrady za sociálne služby, spôsob jej určenia a platenia v zriaďovateľskej pôsobnosti mesta Nemšová bolo schválené na zasadnutí Mestského zastupiteľstva v Nemšovej dňa 11.12.2024 a nadobúda účinnosť 01.01.2025.

13. Všeobecne záväzné nariadenie Mesta Nemšová č. 5/2025, ktorým sa mení všeobecne záväzné nariadenie Mesta Nemšová č. 4/2018 o rozsahu poskytovaných sociálnych služieb, sume úhrady za sociálne služby, spôsob jej určenia a platenia v zriaďovateľskej pôsobnosti mesta Nemšová bolo schválené na zasadnutí Mestského zastupiteľstva v Nemšovej dňa 06.08.2025 a nadobúda účinnosť 01.09.2025.

JUDr. Miloš Mojto

primátor